Title: คำสั่งกองอำนวยการรักษาความมั่นคงภายในราชอาณาจักร ที่ 17/2560 เรื่อง โครงสร้างการจัดและอัตรากำลังกองอำนวยการรักษาความมั่นคงภายในภาค 4 ส่วนหน้า ประจำปี 2561

คำสั่งกองอำนวยการรักษาความมั่นคงภายในราชอาณาจักร
ที่ ๑๗/๒๕๖๐
เรื่อง โครงสร้างการจัดและอัตรากำลัง
กองอำนวยการรักษาความมั่นคงภายในภาค ๔ ส่วนหน้า ประจำปี
๒๕๖๑[๑]

เพื่อให้การปฏิบัติงานตามนโยบายและแผนยุทธศาสตร์การแก้ไขปัญหาความมั่นคงในพื้นที่จังหวัดชายแดนภาคใต้
เป็นไปด้วยความเรียบร้อย มีประสิทธิภาพ และบังเกิดผลสูงสุด

อาศัยอำนาจตามความในมาตรา
๑๗ วรรคสอง แห่งพระราชบัญญัติการรักษาความมั่นคงภายในราชอาณาจักร พ.ศ. ๒๕๕๑ โดยความเห็นชอบของคณะกรรมการอำนวยการรักษาความมั่นคงภายในราชอาณาจักร
เมื่อวันที่ ๑๔ ธันวาคม ๒๕๖๐ จึงให้ดำเนินการ ดังนี้

๑.
 ยกเลิกคำสั่งกองอำนวยการรักษาความมั่นคงภายในราชอาณาจักร
ที่ ๑๔/๒๕๖๐ เรื่อง โครงสร้างการจัดและอัตรากำลังกองอำนวยการรักษาความมั่นคงภายในภาค
๔ ส่วนหน้าประจำปี ๒๕๖๐ ลงวันที่ ๑๓ มกราคม ๒๕๖๐

๒.
 กำหนดโครงสร้างการจัดและอัตรากำลัง ของหน่วยปฏิบัติการ
ประจำปี ๒๕๖๑ดังนี้
๒.๑
หน่วยปฏิบัติการ ประกอบด้วย หน่วยงานต่าง ๆ ที่อยู่ภายใต้ระบบการบริหารจัดการและการควบคุม
สั่งการ อำนวยการ และกำกับดูแล ของกองอำนวยการรักษาความมั่นคงภายในราชอาณาจักร ตามอัตราของกองอำนวยการรักษาความมั่นคงภายในภาค
๔ ส่วนหน้า ประจำปี ๒๕๖๑ ตามผนวก ก ที่แนบท้ายคำสั่งนี้
๒.๒
ให้หัวหน้าส่วนราชการ/หน่วยงานต้นสังกัด พิจารณาบรรจุกำลังพล/บุคลากร เป็นผู้ปฏิบัติงานในหน่วยปฏิบัติการ ตามข้อ ๒.๑
๒.๓
อำนาจหน้าที่ และความรับผิดชอบของหน่วยปฏิบัติการ ตามข้อ ๒.๑
และสิทธิประโยชน์ของกำลังพล/บุคลากร ที่บรรจุในหน่วยปฏิบัติการดังกล่าว
ตามข้อ ๒.๒ ให้เป็นไปตามคำสั่งกองอำนวยการรักษาความมั่นคงภายในราชอาณาจักร
และมติของคณะรัฐมนตรี ที่เกี่ยวข้อง

ทั้งนี้
ตั้งแต่วันที่ ๑ ตุลาคม พ.ศ. ๒๕๖๐ เป็นต้นไป

สั่ง ณ วันที่ ๒๙ ธันวาคม พ.ศ. ๒๕๖๐
พลเอก ประยุทธ์  จันทร์โอชา
นายกรัฐมนตรี
ผู้อำนวยการรักษาความมั่นคงภายในราชอาณาจักร

[เอกสารแนบท้าย]

๑. ผนวก ก (โครงสร้างการจัด กอ.รมน. ภาค ๔ สน.) ประกอบ
คำสั่ง กอ.รมน. ที่ ๑๗/๒๕๖๐ ลง ๒๙ ธ.ค. ๖๐

(ดูข้อมูลจากภาพกฎหมาย)

ปุณิกา/จัดทำ

[๑]
ราชกิจจานุเบกษา เล่ม ๑๓๕/ตอนพิเศษ ๓๘ ง/หน้า ๓๖/๒๐ กุมภาพันธ์
๒๕๖๑